Държавен вестник, бр. 4, 2007 г., стр. 41

Б Р О Й  4
Д Ъ Р Ж А В Е Н   В Е С Т Н И К
С Т Р .  41
1. не възпрепятстват въвеждането на допъл-
нителните сили и средства, които пристигат;
2. осигуряват възможност за бързо съсредо-
точаване и прегрупиране на сили и средства;
3. не затрудняват движението в района на
произшествието.
Чл. 36. (1) При застрашени или пострада-
ли хора на мястото на произшествието се из-
пращат специализирани екипи от НСПБЗН
за оказване на медицинска помощ и/или се
извикват такива от центровете за спешна
медицинска помощ.
(2) До пристигането на специализираните
екипи за оказване на медицинска помощ първа
медицинска помощ се оказва от служителите
на НСПБЗН съобразно тяхната компетентност.
(3) Транспортирането на пострадалите до
болнични заведения се организира от РОД и се
осъществява с техника на МВР, на специализи-
раните екипи за оказване на спешна медицин-
ска помощ или с други транспортни средства,
собственост на физически или юридически лица.
Чл. 37. (1) При разузнаването на произшест-
вието и разгръщането на силите и средствата при
необходимост се извършва и спасяване на хора.
(2) Когато пътищата за евакуация са пре-
къснати или могат да бъдат прекъснати, за оси-
гуряване спасяването на хора се използват тех-
нически и гасителни средства.
(3) Когато наличните сили и средства са
недостатъчни за едновременно спасяване на
хората и ликвидиране на произшествието, пър-
во се спасяват хората.
(4) При извършване на спасяване и евакуа-
ция в сгради за масово пребиваване на хора
(болници, театри, училища, детски градини и
др.) се привлича обслужващият ги персонал.
Чл. 38. (1) Евакуиране на материални, кул-
турни ценности, както и на имущество се из-
вършва по преценка на РОД, когато е:
1. невъзможно да се защитят по друг начин;
2. необходимо за ограничаване разпростра-
нението на пожара;
3. възможна опасност от срутване на конст-
рукции.
(2) С предимство се евакуират взривоопас-
ните вещества и материали, опасните машини,
апарати и прибори, уникалните културни цен-
ности и др.
(3) Евакуираното имущество се складира на
подходящи места, като за охраната му се иска
съдействието на НСП.
(4) За евакуирането на животни се привлича
обслужващият ги персонал, като за охраната
им се иска съдействието на НСП.
Чл. 39.  Едновременно с пожарогасителните
и аварийно-спасителни действия се вземат мер-
ки за отдимяване и отстраняване на нагретите
газове от помещенията чрез отваряне на врати,
прозорци, включване или изключване на вен-
тилационни инсталации, както и чрез използ-
ване на специални технически средства.
Чл. 40. (1) Разкъртване и разглобяване на
конструкциите се извършва с цел:
1. осигуряване пътища за спасяване на хора,
животни и за евакуация на имущество;
2. откриване скрити огнища на горене;
3. най-рационално използване на силите и
средствата;
4. създаване зони за ограничаване и ликви-
диране на произшествия;
5. отдимяване на помещения;
6. ликвидиране на  опасност от срутване.
(2) Мястото и обемът на работата по разкърт-
ването и разглобяването на конструкции се опре-
делят от РОД, след като са взети всички мерки за
безопасност и са осигурени средства за гасене.
(3) В случаите, когато се налага пускане на
конструкции и материали от височина, РОД
задължително:
1. назначава пост за безопасност;
2. разпорежда ограничаване достъпа на хора;
3. организира освобождаване на терена от
уреди и съоръжения за АСД, шлангови линии,
противопожарни стълби и др.;
4. взема мерки срещу падане на предмети
върху газопроводи, съоръжения от електропре-
носната и електроразпределителната мрежа, те-
лефонни проводници, балкони, навеси и други
издадени части от сгради.
Чл. 41. (1) Произшествието се счита за огра-
ничено, когато са отстранени основните пред-
поставки за неговото развитие.
(2) Ликвидирането на произшествието е за-
вършено, когато се отстранят всички предпос-
тавки за неговото възобновяване.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. “Ръководител на оперативните действия”
е длъжностно лице, управляващо действията
на силите и средствата на мястото на произ-
шествието.
2. “Произшествие” е пожар, бедствие, авария,
катастрофа и други събития, настъпили вследс-
твие на умишлени, случайни и неволни субек-
тивни или природни и техногенни фактори.
ЗАКЛЮЧИТЕЛНИ РАЗПОРЕДБИ
§  2. Наредбата се издава на основание чл. 93,
ал. 2 във връзка с чл. 21, ал. 1, т. 11 от Закона за
Министерството на вътрешните работи.
§ 3. С наредбата се отменят чл. 2, ал. 2, т. 2
и глава трета от Наредба № I-117/2003 г. за осъ-
ществяване на държавен пожарен контрол,
пожарогасителна и аварийно-спасителна дей-
ност (ДВ, бр. 53 от 2003 г.).
§ 4. В заглавието на Наредба № I-117 от
15.V.2003 г. за осъществяване на държавен про-
тивопожарен контрол, пожарогасителна и ава-
рийно-спасителна дейност (ДВ, бр. 53 от 2003 г.)
и навсякъде в текста на глава първа “Общи по-
ложения” думите “пожарогасителна и аварий-
но-спасителнa дейност” се заличават.
§ 5. Изпълнението на наредбата се възлага
на директора на Национална служба “Пожарна
безопасност и защита на населението” и дирек-
торите на столичната и областните дирекции
“Пожарна безопасност и защита на население-
то”, а контролът по изпълнението є на главния
секретар на МВР.
Министър: Р. Петков